Chris Barnard sterf | Netwerk24
Deur Alet Janse van Rensburg 28 Desember 2015 09:12
Barnard is bekend vir romans soos Boendoe en Mahala en die radiodrama Die Rebellie van Lafras Verwey.
Huldeblyke vir die skrywer het van vroegoggend reeds op sosiale media ingestroom.
Izak du Plessis, RSG-radioaanbieder, het getwiet: "Die skrywer Chris Barnard vanoggend na hartaanval oorlede. Bevestig deur Katinka Heyns en Frederik de Jager. @zarsg #sabcnews #Monspek1"
Johanna van Eeden, hoofredakteur van Media24 se dagblaaie, het geskryf, "Hartseer om te verneem van die afsterwe van die skrywer Chris Barnard. Afrikaans is vandag armer."
Die Afrikaanse Taalkommissie het op hul Facebookblad geskryf: "Die afsterwe van Chris Barnard is 'n groot verlies vir Afrikaans. Hy het oud en jonk met sy stories vermaak en ons almal 'n glimp gegee van die veerkrag van die taal wat ons praat. Ons sal hom mis."